**Transfuziologs papildspecialitātes nolikums (PP 24)**

**Definīcija**

Transfuziologs ir ārsta papildspecialitāte.

Transfuziologa papildspecialitāti var iegūt visu pamatspecialitāšu ārsti.

Transfuziologs var strādāt asins sagatavošanas iestādē vai ārstniecības iestādes asins kabinetā un citas iestādēs, kur nepieciešami transfuziologa pakalpojumi.

**Kompetences**

Transfuziologa kompetencē ir, pārzinot klīnisko transfuzioloģiju un transfuzioloģijas medicīniskās tehnoloģijas:

-sniegt pacientiem kvalificētu transfuzioloģisko palīdzību;

-sagatavot kvalitatīvas asinis un asins komponentus;

- veikt imūnhematoloģisko izmeklēšanu ( t.sk. var strādāt imūnhematoloģijas laboratorijā un veikt asins saderības testus);

- sniegt asins gravitācijas ķirurģijas ārstnieciskos pakalpojumus;

- sekmēt donoru kustības attīstību un uzturēšanu.

**Izglītība**

Lai veiktu ārstniecisko darbību, transfuziologam ir teorētiskās zināšanas un praktiskās iemaņas šādos jautājumos:

-asins un asins komponentu sagatavošana stacionāra un izbraukuma apstākļos;

-transfūziju blakņu profilakses, diagnostikas, ārstēšanas un uzskaites nodrošināšana;

-donora komplikāciju profilakse, uzskaite un neatliekamās medicīniskās palīdzības nodrošināšana;

-konsultatīvās transfuzioloģijas palīdzības nodrošināšana;

-donoru kustības veicināšana;

-transfuzioloģijā izmantojamās medicīniskās ierīces;

-profesionālās darbības juridiskie pamati.

Mācību iestāde: Rīgas Stradiņa Universitāte.

Rezidentūras ilgums papildspecialitātē ir viens gads.

Rezidentūras laikā tiek iegūtas teorētiskās zināšanas un praktiskās iemaņas asins dienesta darbības principos, kvalitātes sistēmā asins dienestā, asins dienesta darbību reglamentējošajos normatīvajos aktos un vadlīnijās transfūziju terapijā, asins komponentu drošībā un izsekojamībā (hemovigilance), asins pagatavojumu kvalitātes kontroles noteikumos, donoru atlases noteikumos, donoru kustības veicināšanā un attīstībā, asins un asins komponentu sagatavošanas medicīniskajās tehnoloģijās, plazmas preparātu nomenklatūrā, ražošanas principos un klīniskajā lietošanā, asins komponentu nomenklatūrā, klīniskajā lietošanā un īpatnībās dažādās medicīnas nozarēs un specialitātēs, donoru asins paraugu laboratoriskās izmeklēšanas tehnoloģijās un noteikumos, asins pagatavojumu uzglabāšanas un transportēšanas noteikumos, asins aizvietotājos un to klīniskajā lietošanā, transfūziju efektivitātes novērtēšanā, asins gravitācijas ķirurģijas medicīniskajās tehnoloģijās un klīniskajā lietošanā, asins pagatavojumu marķēšanas noteikumos, asins dienesta medicīnas ētikas normās, asins komponentu transfūzijas medicīniskajās tehnoloģijās, imūnhematoloģijā transfuzioloģijā, audu saderības izmeklējumos transfuzioloģijā, transfuzioloģijā dažādu profilu nodaļās stacionārā (hematoloģija, neonataloģija, infektoloģija, ķirurģija, intensīvā terapija, imunoloģija).